**תנאי הצעת המחיר:**

1. **התנאים החלים.** אם קיים הסכם מסוים הקשור לנתונים ("**הסכם נתונים מסוים**") בין מובילאיי לבינך, הצעת מחיר זו ניתנת במסגרת הסכם זה וכפופה לו. (לדוגמה אם קיים הסכם מסחור נתונים משותף ("**הסכם מסחור**") בין מובילאיי לבינך אתה מהווה שותף למסחור נתונים משותף והצעת מחיר זו ניתנת במסגרת הסכם המסחור וכפופה לו).

אם לא קיים הסכם נתונים מסוים בין מובילאיי לבינך, הצעת מחיר זו ניתנת במסגרת תנאי שירותי הנתונים של מובילאיי המצורפים להלן והיא כפופה להם.

בכל מקרה, כאשר תקבל הצעת מחיר זו (במפורש, לדוגמה בחתימה הדדית או בהזמנת רכש, או במשתמע, לדוגמה בכך שתתחיל לגשת לנתונים) היא תהפוך ל"**הצעת מחיר שהתקבלה**". כל הצעת מחיר שהתקבלה, ביחד עם הסכם הנתונים המסוים או תנאי שירותי הנתונים של מובילאיי, לפי העניין, יוצרים את מלוא ההסכם ("**ההסכם**") בין מובילאיי לבינך בקשר לנתוני מובילאיי הרלוונטיים (כהגדרתם בהסכם הנתונים המסוים או בתנאי שירות הנתונים של מובילאיי) שמובילאיי מעמידה לרשותך במסגרת ההסכם.

 הסכם זה גובר על כל תנאי או התניה סותרים (1) שמשתמעים מהחוק, מנוהג מסחרי, ממנהג או מאופן התנהגות או (2) שכלולים או מוזכרים במסמכים שלך, לדוגמה בהזמנת רכש, במפרט, באישור או בקבלת הצעת מחיר.

1. **תנאי תשלום:** אם לא הוסכם על תנאי תשלום מסוימים אחרים, תשלם על נתוני מובילאיי הרלוונטיים מראש, כלומר לפני שמובילאיי תעמיד לרשותך את נתוני מובילאיי הרלוונטיים וכתנאי לכך.
2. **השימוש שלך בנתוני מובילאיי הרלוונטיים**: אם רלוונטי במסגרת הסכם הנתונים המסוים שחל, אתה רשאי ליצור התראות/דוחות/מוצרים להצגת נתונים (כהגדרתם בהסכם האמור) שכוללים מסקנות שהוסקו מנתוני מובילאיי הרלוונטיים שמוגדרים בהצעת מחיר זו או שמסתמכים על מסקנות אלו, שיהיו זמינים רק ללקוחות שלהלן, אם רלוונטי בפלטפורמה שרשומה לצדם: [לקוח/פלטפורמה]
3. בהתאם לאופיים של נתוני מובילאיי הרלוונטיים שמכוסים בהצעת מחיר זו, מובילאיי עשויה להעמיד אותם לרשותך (א) פעם אחת בלבד, (ב) מדי פעם (לדוגמה באופן שבועי, חודשי או רבעוני) למשך תקופה מוגדרת או (ג) בזמן אמת למשך תקופה מוגדרת.

אם התחייבה מובילאיי להעמיד לרשותך את נתוני מובילאיי הרלוונטיים לתקופה מוגדרת ותחילת תקופה זו תתעכב, יעוכב בהתאם גם סוף התקופה כך שהעיכוב יובא בחשבון ואורך התקופה לא ישונה.

**תנאי שירותי הנתונים של מובילאיי**

הישות שמספקת את שירותי הנתונים היא **מובילאיי טכנולוגיות ראיה בע"מ**, מרח' הרטום 13, ת.ד 45157, הר חוצבים, ירושלים 9777513, ישראל, ו/או אחד או יותר מהצדדים המסונפים שלה (להלן "**מובילאיי**", "**אנחנו**", "**אנו**" או "**שלנו**").

אם כפי שמוגדר בהצעת המחיר הרלוונטית שהתקבלה לא חל הסכם נתונים מסוים, תנאי שירותי נתונים אלה של מובילאיי מהווים את ההסכם יחד עם הצעת המחיר שהתקבלה.

אם אתה משתמש בנתוני מובילאיי מטעם ישות מאוגדת, אתה מאשר כי אתה מוסמך לקבל את ההסכם בשמה.

# מונחים מוגדרים

בהסכם זה תהיה למונחים הבאים המשמעות הבאה:

* 1. **הצעת מחיר שהתקבלה** משמע הצעת מחיר של מובילאיי לאספקת נתוני מובילאיי רלוונטיים שאותה קיבלת במפורש או שאתה נחשב כמי שקיבל אותה לפי התנהגותך;
	2. **צדדים מסונפים** של אדם מסוים משמע כל אדם אחר שישירות או בעקיפין שולט באדם המסוים, נשלט על ידו או נמצא יחד איתו תחת שליטה משותפת ישירה או עקיפה. "שליטה" משמע הכוח להוביל את הניהול והמדיניות של אותו אדם, ישירות או בעקיפין, דרך בעלות, ניירות ערך עם זכות הצבעה, חוזה או בדרך אחרת;
	3. **מסקנות** משמע המסקנות שתסיק מהקריאה, מהפרשנות ומהניתוח של נתוני מובילאיי הרלוונטיים או נתוני מובילאיי הרלוונטיים ששונו, שאינן כוללות בעצמן את נתוני מובילאיי הרלוונטיים או את נתוני מובילאיי הרלוונטיים ששונו (לדוגמה, אתה רשאי להסיק מסקנות מנתוני מובילאיי הרלוונטיים או מנתוני מובילאיי הרלוונטיים ששונו על הצורך לתקן או להחליף אביזרי כבישים מסוימים באזור מסוים);
	4. **נתוני מובילאיי הרלוונטיים ששונו** משמע נתונים שנובעים מהשינוי שביצעת בנתוני מובילאיי הרלוונטיים בהתאם להסכם זה.
	5. **תקופה** משמע התקופה שבמהלכה מתחייבת מובילאיי להעמיד לרשותך את נתוני מובילאיי הרלוונטיים כמוגדר בהצעת המחיר שהתקבלה;
	6. **שימוש מורשה** משמע ביצוע האמור להלן, לצורך התפעול והניהול הפנימי של עסקך בלבד:
* לגשת לנתוני מובילאיי הרלוונטיים ולנתוני מובילאיי הרלוונטיים ששונו, לצפות בהם, ליצור עותקים סבירים שלהם ולאחסן אותם;
* לקרוא ולפרש או לנתח את נתוני מובילאיי הרלוונטיים ונתוני מובילאיי הרלוונטיים ששונו ולהסיק מסקנות;
* לשנות את נתוני מובילאיי הרלוונטיים ולצבור את נתוני מובילאיי הרלוונטיים ונתוני מובילאיי הרלוונטיים ששונו יחד עם נתונים אחרים, בדרך שבה ניתן עדיין לחלץ את נתוני מובילאיי הרלוונטיים ואת נתוני מובילאיי הרלוונטיים ששונו מהנתונים האחרים;
* להשתמש בנתוני מובילאיי הרלוונטיים, בנתוני מובילאיי הרלוונטיים ששונו ובמסקנות;
* לספק את המסקנות לצדדים שלישיים;
* לאפשר לקבלנים שהתחייבו כלפיך בתנאים שמגנים על מובילאיי לפחות כמו הסכם זה לבצע את האמור לעיל עבורך, ובלבד שאתה תהיה אחראי כלפי מובילאיי למעשיהם ולמחדליהם כאילו היו מעשיך ומחדליך;

הכל בתנאי שהשימוש המורשה *לא* יכלול:

* העמדת נתוני מובילאיי הרלוונטיים או נתוני מובילאיי הרלוונטיים ששונו לרשות צדדים שלישיים או אספקת הנתונים להם בדרך אחרת, אם אינם קבלנים כמוגדר מפורשות לעיל; או
* שימוש בנתוני מובילאיי הרלוונטיים, בנתוני מובילאיי הרלוונטיים ששונו או במסקנות כדי ליצור מוצר, פתרון או שירות לאספקה לצדדים שלישיים, בתמורה או שלא בתמורה (כולל אם יצרת מוצרים, פתרונות או שירותים משלך באמצעות שינוי, פרמוט מחדש או ניתוח של נתוני מובילאיי הרלוונטיים או נתוני מובילאיי הרלוונטיים ששונו);
	1. **נתוני מובילאיי הרלוונטיים** משמע הנתונים שמתוארים בהצעת המחיר שהתקבלה;
	2. **שירות** משמע העמדת נתוני מובילאיי הרלוונטיים לרשותך, באמצעות API או בדרך אחרת, בסוג, בפורמט ובתדירות שפורטו בהצעת המחיר שהתקבלה (ואם לא פורטו סוג, פורמט או תדירות בהצעת המחיר שהתקבלה, בסוג, בפורמט ובתדירות הרגילים של נתוני מובילאיי הרלוונטיים).
1. **השימוש שלך בנתוני מובילאיי הרלוונטיים**
	1. כפוף לעמידתך המתמשכת בהסכם זה ומותנה בכך, נעמיד לרשותך את השירות למשך התקופה.
	2. בתנאי שתעמוד בהסכם זה באופן מתמשך, תהיה רשאי להשתמש בשירות במהלך התקופה בהתאם לשימוש המורשה בלבד. אינך רשאי לאפשר לאחר להשתמש בשירות ואינך רשאי להמחות או להעביר את הזכות להשתמש בשירות לאף אדם אחר.
	3. אינך רשאי לבצע את האמור להלן ולא לאפשר לצד שלישי או לעודד אותו לבצע את האמור להלן:
		1. להסיר את הכותרות, סמלי סימני המסחר, סמלי זכויות יוצרים וכיתובים אחרים של מובילאיי מנתוני מובילאיי הרלוונטיים או מנתוני מובילאיי הרלוונטיים ששונו;
		2. להשתמש בנתוני מובילאיי הרלוונטיים או בנתוני מובילאיי הרלוונטיים ששונו בכל דרך שתפגע במוניטין של מובילאיי;
		3. לנסות לעקוף או להשבית הגנות שהותקנו כדי לספק אבטחה לנתוני מובילאיי הרלוונטיים, לנתוני מובילאיי הרלוונטיים ששונו ולשירות או כדי להגביל את השימוש בהם;
		4. להנדס לאחור את נתוני מובילאיי הרלוונטיים או את נתוני מובילאיי הרלוונטיים ששונו או לפגוע בהם בדרך אחרת;
	4. עליך להודיע לנו מיידית בכתב על כל שגיאה ממשית או נחשדת בקשר לנתוני מובילאיי הרלוונטיים.
	5. עליך להשתמש באמצעי טכנולוגיה ואבטחה מתאימים כדי להבטיח שנתוני מובילאיי הרלוונטיים ונתוני מובילאיי הרלוונטיים ששונו מאובטחים מפני שימוש או גישה בלתי מורשים.
	6. אינך רשאי לחשוף כל חלק מנתוני מובילאיי הרלוונטיים או נתוני מובילאיי הרלוונטיים ששונו לנתונים פתוחים, לרישיון שימוש חופשי (copyleft) או להתחייבויות רישיון דומות לרבות על ידי שילוב או הפצה של נתוני מובילאיי הרלוונטיים עם נתונים אחרים באופן שחושף אותנו, את נתוני מובילאיי הרלוונטיים או את נתוני מובילאיי הרלוונטיים ששונו (או כל חלק מהם) לנתונים פתוחים, לרישיון שימוש חופשי (copyleft) או להתחייבויות רישיון דומות.
	7. השימוש המורשה מתייחס רק לנתוני מובילאיי הרלוונטיים בצורה שסיפקנו לך אותם. אין בכל האמור בהסכם זה כדי לתת לך זכות או רישיון במסגרת זכויות הקניין הרוחני שלנו (א) בכל טכנולוגיה שנחוצה או שימושית כדי לאחסן, להשתמש, להעביר, לשנות, לעבד או לייצר את נתוני מובילאיי הרלוונטיים; (ב) ליצור או להעתיק קונטיינרים או תבניות של נתוני מובילאיי הרלוונטיים; או (ג) בשינויים, בתוצאות או במסקנות שאתה מורשה ליצור עם נתוני מובילאיי הרלוונטיים.
	8. התחייבויותיך (אך לא זכויותיך) במסגרת סעיף ‎2 זה יישארו בתוקפן לאחר סוף התקופה.
2. **רשומות**

תחזיק רשומות מדויקות ומלאות של שימושך בנתוני מובילאיי הרלוונטיים ובנתוני מובילאיי הרלוונטיים ששונו ותספק לנו אותן לבקשתנו הסבירה כדי שנוכל לאשר את עמידתך בהסכם זה.

1. **בעלות**
	1. מובילאיי היא בעלת כל הזכויות, הבעלות והעניין (לרבות כל זכויות הקניין הרוחני) בנתוני מובילאיי הרלוונטיים ובנתוני מובילאיי הרלוונטיים ששונו, וכלפיהם. אתה ממחה בזה למובילאיי (בשמך, בשם הצדדים המסונפים שלך ובשם קבלני המשנה המורשים במסגרת השימוש המורשה שלך) את כל הזכויות, הבעלות והעניין (לרבות כל זכויות הקניין הרוחני בכל מקום בעולם) בנתוני מובילאיי הרלוונטיים ששונו וכלפיהם. עליך להשיג מהקבלנים ומהצדדים המסונפים שלך את כל המחאות הזכויות בנתוני מובילאיי הרלוונטיים ששונו שיהיו דרושות כדי להשלים את זכויות מובילאיי במסגרת סעיף 4 זה.
	2. אין בכל האמור בהסכם זה כדי להעביר לך כל זכות בנתוני מובילאיי הרלוונטיים. אנחנו שומרים את כל הזכויות, הבעלות והעניין (לרבות כל זכויות הקניין הרוחני) בנתוני מובילאיי הרלוונטיים ובשירות וכלפיהם, כולל כל הטקסטים, הגרפיקה, התוכנה, הנתונים, המידע, התמונות, הקול, הווידאו, העבודות האודיו-ויזואליות והנתונים שקשורים אליהם, וכן כל העותקים.
	3. למעט השימוש המורשה שלך, לא מוענק כל רישיון (מפורש או משתמע) במסגרת זכויות הקניין הרוחני שלנו.
	4. אינך מחויב לתת לנו תיקונים, השבחות, שיפורים, משוב או רעיונות ביחס לנתוני מובילאיי הרלוונטיים ("**משוב**"), אך אם תעשה זאת אתה מעניק לנו רישיון עולמי, לא בלעדי, לצמיתות, בלתי חוזר, ללא תמלוגים, ניתן להעברה, ניתן לרישיון משנה במסגרת זכויות הקניין הרוחני שלך במשוב וכלפיו, כדי להשתמש במשוב, לגלות אותו או לנצל אותו בדרך אחרת ללא מתן דין וחשבון.
2. **עמלות ותשלום**
	1. בתמורה לשירות תשלם לנו את העמלות שקבועות בהצעת המחיר שהתקבלה בהתאם לתנאי התשלום שקבועים בהצעה שהתקבלה, ללא כל הפחתה או קיזוז בגין מסים, היטלים, יבוא, מכסים, חיובים, עמלות וניכוי במקור מכל סוג שהוא שמוטלים כעת או יוטלו בעתיד על ידי כל רשות ממשלתית, פיננסית או אחרת; במקרה שהפחתה או קיזוז כאמור יחויבו, תשלם לנו סכום נוסף כפי שנדרש כדי להבטיח שנקבל את מלוא הסכום שהיינו מקבלים ללא ההפחתה או קיזוז כאמור.
	2. ריבית בשיעור 2% לחודש, או השיעור המרבי המותר לפי כל דין אם הוא נמוך יותר, תיצבר בגין כל סכום שלא שנוי במחלוקת ועבר זמן פירעונו, ואם עבר זמן פירעונו של סכום ב-30 ימים או יותר נהיה רשאים, ללא הגבלת זכויותינו ותרופותינו האחרות, להשעות בהודעה לך גישה עתידית לנתוני מובילאיי הרלוונטיים עד לתשלום מלא.
3. **תקופה וסיום**
	1. השירות יסתיים בסוף התקופה או מוקדם יותר בהתאם לסעיף זה.
	2. בסוף התקופה תחדל להשתמש בנתוני מובילאיי הרלוונטיים ובנתוני מובילאיי הרלוונטיים ששונו, ללא התחשבות במועד שבו הם הועמדו לרשותך במהלך התקופה (אם רלוונטי), ותחזיר או תשמיד את כל העותקים מהם.
	3. אנו רשאים לסיים את השירות לפני סוף התקופה:
		1. בתוקף מיידי אם:
			1. תפר את סעיפים ‎2.2 או ‎2.3; או
			2. תפר הפרה יסודית של הוראה אחרת בהסכם זה, שלא ניתנת לתיקון או שלא תוקנה תוך 30 ימים מבקשתנו הכתובה לעשות זאת; או
		2. מכל סיבה לאחר תום 90 ימי הודעה מוקדמת בכתב.
	4. אם נסיים את השירות מוקדם במסגרת סעיף ‎6.2.1 תחדל מיידית להשתמש בכל נתוני מובילאיי הרלוונטיים ונתוני מובילאיי הרלוונטיים ששונו ותחזיר או תהרוס את כל העותקים מהם.
	5. אם נסיים את השירות מוקדם במסגרת סעיף ‎6.2.2 תהיה רשאי להמשיך ולהשתמש בנתוני מובילאיי הרלוונטיים שהעמדנו לרשותך לפני תאריך זה ובנתוני מובילאיי הרלוונטיים ששונו שנבעו משינויים שביצעת בנתוני מובילאיי הרלוונטיים, עד לסוף התקופה של אותם נתוני מובילאיי הרלוונטיים ונתוני מובילאיי הרלוונטיים ששונו, ובלבד שתמשיך לעמוד בהסכם זה.
4. **סודיות**

הוראות הסכם הסודיות בינך לביננו יחולו על הסכם זה (למשך תקופת הסכם זה, לרבות אם תקופת הסכם הסודיות עצמו קצרה מתקופת הסכם זה). האמור בהסכם הסודיות האמור לא יעניק לך זכות גדולה יותר מהמוגדרת מפורשות בסעיף ‎2 להשתמש בנתוני מובילאיי הרלוונטיים, לגשת אליהם או לגלות אותם.

1. **כתב ויתור על אחריות**
	1. נתוני מובילאיי הרלוונטיים זמינים "כפי שהם" (as is) ו"לפי זמינותם" (as available) ללא כל אחריות, אך בכל מקרה אתה מאשר כי היקף נתוני מובילאיי הרלוונטיים תלוי בגורמים חיצוניים (כגון ההיקף והעומק של הכיסוי הגאוגרפי שלנו, זמינות הקישוריות ואיכותה), וכל אלו כפופים לשינוי מעת לעת.
	2. אנחנו מכחישים כל אחריות, מפורשת, משתמעת או חוקית, לרבות ביחס לסחירות הנתונים, להתאמה לשימוש מסוים, לדיוק, לשלמות, לאיכות או להיעדר הפרה. כל האחריות, ההתניות והתנאים האחרים שמשתמעים מהחוק מוחרגים במידה המותרת.
2. **הגבלת אחריות**
	1. למעט כפי שמצוין אחרת בסעיף ‎9 זה, לא נהיה אחראים לכל אחד מההפסדים או הנזקים שלהלן (גם אם הפסדים או נזקים אלו נצפו מראש, היו ניתנים לצפייה מראש, היו ידועים או אחרת): (1) הפסד הכנסה; (2) הפסד רווח בפועל או רווח צפוי; (3) הפסד שימוש בכסף; (4) הפסד חסכונות צפויים; (5) הפסד עסקים; (6) הפסד הזדמנות; (7) אובדן מוניטין; (8) הפסד שימוש בנתוני מובילאיי הרלוונטיים או בנתוני מובילאיי הרלוונטיים ששונו; (9) אובדן שם טוב; (10) אובדן נתונים, נזק להם או השחתתם; או (11) כל הפסד או נזק עקיפים, אגביים, מיוחדים או תוצאתיים שנגרמו בכל דרך (לרבות הפסד או נזק מהסוג המפורט בסעיף ‎9.1 זה).
	2. למעט כפי שצוין אחרת בסעיף 9 זה, אחריותנו המצטברת הכוללת כלפיך, לרבות לנזקים ישירים ולפי כל התחייבות לשיפוי במסגרת הסכם זה (בין אם ההפרה נובעת מהפרת חוזה, מרשלנות או מסיבה אחרת), לא תעלה על הסכום ששולם לנו במסגרת הסכם זה במהלך תקופת ששת החודשים שקדמו לאירוע שהוביל לטענה. הגבלת אחריות זו היא מצטברת ולא לכל אירוע, וההגבלה לא תעלה בעקבות קיומן של יותר מתביעה אחת.
	3. אין להתייחס לכל האמור בהסכם זה כמחריג או כמגביל את חבותנו בשל הונאה או מצג שווא במרמה, או כל חבות אחרת שלא ניתן להחריג או להגביל אותה לפי כל דין.
3. **בקרת יצוא**

אתה מסכים לציית באופן מלא לכל תקנות וחוקי בקרת הייצוא הרלוונטיים של ארה"ב ואירופה (להלן ביחד "**חוקי בקרת יצוא**") ובפרט לא תייצא, תייצא מחדש, תפנה או תעביר מידע סודי, ישירות או בעקיפין, (1) לכל אדם או יעד שפעולות אלו מוגבלות או אסורות ביחס אליהם לפי חוקי בקרת הייצוא, ולא (2) לכל אחת מהמדינות הבאות: איראן, צפון קוריאה, לבנון, סודן, סוריה, קובה ועיראק.

1. **איסור שחיתות**
	1. אתה מצהיר כי בקשר לתכולת ההסכם אתה וכל אחד הפועל מטעמך לא הפרתם ולא תפרו את חוק השחיתות הזרה בארה"ב US Foreign Corrupt Practices Act)), את חוק השוחד הבריטי (UK Bribery Act) או כל דין אחר בנושא איסור שחיתות ("**חוקי איסור שחיתות**"). אתה מצהיר כי לא הצעת, הבטחת, אישרת, שידלת, שילמת או נתת דבר בעל ערך לכל פקיד ממשלתי, ולא תבצע את כל האמור בעתיד, למטרות שלהלן, ישירות או בעקיפין דרך אדם או ישות:
		1. השפעה על פעולה או החלטה של הפקיד הממשלתי בתפקידו הרשמי;
		2. שכנוע הפקיד הממשלתי לבצע פעולה או להימנע מפעולה תוך הפרת החובה החוקית של אותו פקיד;
		3. הבטחת יתרון בלתי ראוי;
		4. שכנוע הפקיד הממשלתי להשתמש בהשפעתו כדי לממש פעולה או החלטה של ממשלה או סוכנות ממשלתית, או להשפיע על פעולה והחלטה כאמור;

בכל אחד מהמקרים כדי לסייע לנו או לכל אחד מהצדדים המסונפים שלנו להשיג או לשמר עסקים.

* 1. "**פקיד ממשלתי**" פירושו כל מנהל, עובד או אדם הפועל בתפקיד רשמי עבור משרד ממשלתי, סוכנות או גוף ממשלתי, לרבות חברות בבעלות או בשליטת המדינה וכל ארגון בינלאומי ציבורי, וכן כל מפלגה פוליטית, פקיד מפלגה פוליטית או מועמד לתפקיד פוליטי, ולרבות כל סוכן או מתווך של כל אחד מהאמורים לעיל.
1. **הוראות כלליות**
	1. הסכם זה מהווה את מלוא ההסכם בינך לביננו ביחס לנושא ההסכם, והוא מחליף את כל ההסכמים או המצגים הקודמים והמקבילים, בעל-פה או בכתב, ביחס לנושא ההסכם. במקרה של סתירה בין הצעת המחיר שהתקבלה לבין תנאים אלה, תגבר הצעת המחיר שהתקבלה.
	2. על הסכם זה יחולו דיני אנגליה ווויילס והוא יפורש לפיהם, ללא התייחסות לעקרונות ברירת דין. כל אחד מהצדדים להסכם זה מסכים לסמכות השיפוט הבלעדית ולמקום השיפוט הבלעדי של בתי המשפט המוסמכים בלונדון, אנגליה.
	3. עליך לעמוד בקוד ההתנהגות העסקית של מובילאיי שניתן למצוא בקישור <https://www.mobileye.com/corporate-governance/code-of-conduct/>.